Infoboks Viktoria Plzen - SønderjyskE Europa League Kvalifikation (24/09) YouBet 1,29 5,20 7,75 bet365 1,33 5,25 8,00

Jakob Michelsen er ifølge Fotbolldirekt i dialog med svenske Hammarby. SønderjyskE-træneren vil ikke bidrage til spekulationer.

Jakob Michelsen har haft enorm succes siden han i sommeren 2015 skiftede Skive ud med SønderjyskE. I sin første sæson i Haderslev sikrede han et sæt sølvmedaljer, ligesom han blev årets træner.

Succesen er fortsat i denne sæson, hvor sønderjyderne var snublende nær Europa Leagues gruppespil, mens man i ligaen rider på en bølge og nu er inde i top seks.

Men Michelsens kontrakt udløber efter denne sæson, og andre klubber har fået øjnene op for den 36-årige træners kvaliteter. Således skriver svenske Fotbolldirekt, at Hammarby har haft samtaler med Michelsen, ligesom også norske Tor Ole Skullerud og svenske Kim Bergstrand kædes sammen med klubben.

- Jeg vil ikke bidrage til spekulationer. Jeg har kontrakt med SønderjyskE frem til sommer, og det er det, jeg forholder mig til, siger Michelsen til bold.dk.

Nanne Bergstrand er stadig træner i Hammarby, men klubben mener trods en fin periode på det seneste at være klar til at skifte ud på posten i vinterpausen.

Tom Ole Skullerud er for øvrigt allerede ude af billedet i Hammarby, da han for to dage siden blev ansat som cheftræner i Strømsgodset.

jesper@bold.dk